ষষ্ঠীর দিন কি বৃষ্টি হবে? কী বলছে হাওয়া অফিস

ওয়েব ডেস্ক : খুশির খবর বাংলার সাধারণ মানুষের জন্য। বঙ্গোপসাগরে তৈরি হওয়া নিম্নচাপ ওড়িশা ও অন্ধ্র উপকূল দিয়ে আজ ছত্তীশগড়ের দিকে সরছে। ফলে ষষ্ঠী ও সপ্তমীতে ভারী বৃষ্টির (Rain) সম্ভাবনা নেই। তবে এই নিম্নচাপের কারণে সব জেলাতেই বজ্রবিদ্যুৎ সহ হালকা থেকে মাঝারি বৃষ্টিপাত হতে পারে। তবে আগামী অষ্টমী ও নবমীতে ভারী বৃষ্টিপাতের সম্ভাবনা রয়েছে জেলাগুলিতে।

রবিবার ষষ্ঠীর দিন কলকাতা (Kolkata) সহ দক্ষিণবঙ্গের বেশ কিছু জেলায় বজ্রবিদ্যুৎসহ হালকা বৃষ্টির পূর্বাভাস রয়েছে। সোমবার সপ্তমী দিনও জেলাগুলিতে বৃষ্টির সম্ভাবনা রয়েছে। নবমীর দিন কলকাতাতে ভারী বৃষ্টির সতর্কতা দিয়েছে হাওয়া অফিস। নদিয়া, উত্তর ও দক্ষিণ ২৪ পরগনা, পূর্ব ও পশ্চিম মেদিনীপুর, হাওড়া, হুগলি এবং ঝাড়গ্রামে ভারী বৃষ্টির সম্ভাবনা রয়েছে। দুই চব্বিশ পরগণা পূর্ব ও পশ্চিম বর্ধমান, বীরভূম, মুর্শিদাবাদ ও নদিয়াতেও বৃষ্টি হতে পারে।

আরও খবর : উৎসবের মাঝে ট্র্যাজেডি, মণ্ডপে বিদ্যুৎস্পৃষ্ট মৃত্যু পুজো উদ্যোক্তার

আলিপুর আবহাওয়া দফতর সূত্রে খবর, অষ্টমীতে বঙ্গোপসাগরে আরও একটি নিম্নচাপ তৈরি হওয়ার সম্ভাবনা রয়েছে। নবমীর রাত থেকে সেই বৃষ্টি আরও বাড়তে পারে। দশমিতেও ভারী বৃষ্টির (Rain) সতর্কতা রয়েছে। সেদিন কলকাতা সহ মোট ১১টি জেলায় ভারী বৃষ্টি হতে পারে। দক্ষিণবঙ্গে পাশাপাশি উত্তরবঙ্গেও বৃষ্টির সম্ভাবনা রয়েছে।

রবিবার তেমন বৃষ্টি (Rain) না হওয়ার কথা থাকলেও, এ নিয়ে কোনও ধরণের নিশ্চয়তা দিতে পারছে না হাওয়া অফিস। তবে আর্দ্রতাজনিত অস্বস্তি বজায় থাকবে বলে খবর। উত্তরবঙ্গে তেমন ভারী বৃষ্টির সম্ভাবনা নেই। তবে বেশ কিছু জেলাতে হালকা থেকে মাঝারি বৃষ্টিপাতের সম্ভাবনা রয়েছে।