বাড়ছে তাপমাত্রা! কবে বিদায় নিচ্ছে শীত? দেখুন

ওয়েব ডেস্ক : শেষ হতে চলেছে জানুয়ারি মাস। তবে এখনও ভোর ও রাতের দিকে শীতের (Winter) অনুভুতি হচ্ছে। তবে এবার খারাপ খবর হল, পারদ বাড়তে শুরু করেছে। চলতি সপ্তাহে তাপমাত্রা (Tempreture) অনেকটাই বাড়তে পারে বলেই মনে করা হচ্ছে। যার ফলে ধীরে ধীরে কমে আসবে শীতের আমেজ। তার পরেই শুরু হয়ে যাবে গরমের পালা।

তবে বিদায়ের আগে এখনও শীতের (Winter) অনুভূতি ভালোই অনুভব হচ্ছে। তা টের পাচ্ছেন বাংলার সাধারণ মানুষও। এমন পরিস্থিতিতে আবহাওয়া দফতর (Weather Office) জানিয়েছে, সোমবার থেকে বুধবারের মধ্যে তাপমাত্রা বাড়তে পারে ৩ ডিগ্রি সেলসিয়াস পর্যন্ত। ফলে গরমের অনুভূতি হবে। হাওয়া অফিস জানাচ্ছে, একাধিক পশ্চিমী ঝঞ্ঝা এবং ঘূর্ণাবর্ত তৈরি হয়েছে। তার প্রভাবেই বাংলা থেকে বিদায় নিচ্ছে শীত। চলতি মাসের পরেই শীত কমতে থাবে বলেই জানা যাচ্ছে।

আরও খবর : সরোজ মন্ডল, চিকিৎসা ক্ষেত্রে অবদানের জন্য পাচ্ছেন ‘পদ্মশ্রী’

রবিবার কলকাতার (Kolkata) সর্বনিম্ন তাপমাত্রা ছিল ১৫.৪ ডিগ্রি। যা স্বাভিকের থেকে ১.৩ ডিগ্রি সেলসিয়াস কম। সোমবার কলকাতার সর্বোচ্চ তাপমাত্রা থাকতে পারে ১৬ ডিগ্রি সেলসিয়াসের আশেপাশে। সর্বোচ্চ তাপমাত্রা থাকবে ২৮ ডিগ্রি সেলসিয়াসের কাছে। এই সময় কলকাতা সহ দক্ষিণের অধিকাংশ জেলার আবহাওয়া থাকবে শুষ্ক। বৃষ্টির কোনও সম্ভাবনা নেই বলে জানা যাচ্ছে।

অন্যদিকে উত্তরবঙ্গেও (North Bengal) তাপমাত্রা বৃদ্ধি হতে পারে। সেখানেও ৩ ডিগ্রি পর্যন্ত বাড়তে পারে তাপমাত্রা। তবে তাপমাত্রা বাড়লেও শীত অনুভূত হবে। শীত কমলেও কুয়াশায় কোনও বিরাম নেই। ভোরের দিকে কুয়াশার দাপট বজায় রয়েছে।